Jeg har været inde i deres butik i Holstebro for at købe en Samsung Galaxy S5 sammen med min lillebror, men da han ikke var fyldt 18 år dengang, satte jeg hans abonnement og smart-aftale i mit navn, hvor det hele bliver betalt fra hans bank-konto. Den 1. Marts 2015 finder vi så ud af, at der er sat en regning på 400 kr. til at skulle betales fra min søsters konto (hvilket undrer os rigtig meget, når hun slet ikke har noget med sagen at gøre). Min bror går så ned i deres butik og får snakket med en telenor medarbejder, hvor han forklarer ham den fejl, som er sket og får så at vide, at regningen på 400 kr. skulle afvises fra banken, fordi hans regning allerede inkluderede disse penge.

Den 5. Maj 2015 tjekker jeg min postkasse, hvilket jeg gør dagligt, og finder her et brev fra Advis A/S (inkasso). Jeg åbner brevet og finder en giro på 3336,12 kr., som skulle være betalt den 4. Maj 2015. Jeg ringer ind for at høre, hvad sagen drejer sig om og finder ud af, at det handler om Telenor. Damen i røret sender mig en mail med yderligere detaljer. Den tjekker jeg igennem og finder ud af, at fejlen startede ved de 400 kr. der blev afvist, hvor der er kommet yderligere gebyr på + resten af beløbet for min smart-aftale (telefon) + gebyr for at blive sendt til inkasso. Jeg ringer ind til Telenor kundeservice for at høre nærmere og forklarer, at jeg altid betaler mine regninger til tiden og aldrig bare afviser en regning uden at få besked på det inde fra dem af. Manden i røret svarede flabbet og sagde, at det har jeg dog gjort og, at de ikke har sagt sådan noget om at afvise de 400 kr. Jeg spørger ham, hvordan jeg bare kan sendes til inkasso uden at få nogen form for advarsel. Han siger, at det har jeg fået flere breve om. Jeg fortæller ham, at jeg intet har modtaget, og han svarer på en måde uden respekt om, at jeg åbenbart også har problemer med postkassen! Han siger til sidst, at sagen ikke er hos dem længere og, at det er noget jeg skal få løst med inkasso. Jeg ringer til inkasso for at få lidt mere tid, hvilket jeg også gør. Jeg vælger at komme til Holstebro for at tage ned i telenor-butikken, hvor denne aftale blev lavet og få snakket om det hele. I mellemtiden tjekker jeg min brors konto for at se hvor meget han betaler og om vi betaler for lidt. Her finder jeg ud af at de HVER MÅNEDE har hævet flere penge end de, der skulle hæves på hans konto, hvilket de åbenbart har mulighed for at gøre, når alt er tilmeldt PBS. Så vi har i princippet betalt FOR MEGET. Jeg skriver hvert beløb ned på et papir og smutter ned i deres butik med min lillebror og alle de papir, der skal dokumentere vores betalinger. Vi forklarer sagen og får at vide, at de har sendt flere mails og breve med advarsler og at sagen ikke ligger hos dem længere. SELVFØLGELIG har vi hverken modtaget mails ELLER breve! Vi finder også ud af, at der er penge tilgode på lidt over 700 kr. som de heller ikke kan sætte ind på vores konto af en eller anden grund. Og der var heller ingen forklaring på de mange penge, som blev hævet hver måned.

Jeg har været inde at betale den giro jeg fik fra inkasso den 11. Maj 2015, selvom det i princippet ikke er en fejl fra os af. Inkasso har ikke mere at sige end, at de skal have de penge eller et bevis på aftalen og selvfølgelig, er det umuligt at bevise, at aftalen var taget med en telenor-medarbejder i butikken, når dette ikke blev noteret i telenors system.

Min bror har flere gange ringet til kundeservice angående fejl med regninger, som BURDE betales automatisk, men som alligevel ikke sker, hvor han hver gang har fået yderligere gebyrer. Alligevel nytter det ALDRIG noget at snakke, for problemet bliver ALDRIG løst. Jeg anbefaler i hvert fald ikke Telenor til nogen. Vi har haft tillid til dem og givet dem lov til bare at hæve penge hver måned uden at tjekke op på om de hæver de penge, som de skal. Jeg flytter mobil-selskab pga. jeg slet ikke har tillid til dem længere! Det er direkte misbrug af en loyal kundes tillid. Har man lyst til at blive snydt, så anbefaler jeg 100% Telenor!